b'\n_START_ARTICLE_\nKoni\xc4\x8dasta mu\xc5\xa1nica\n_START_SECTION_\nOpis\n_START_PARAGRAPH_\nTa mu\xc5\xa1nica je, podobno kot zelena mu\xc5\xa1nica, smrtno strupena goba, ki raste tudi v Sloveniji. Mlade gobe so, kot vse mu\xc5\xa1nice, sprva zavite v ovojnico, ki kasneje po\xc4\x8di, iz nje pa pogleda koni\xc4\x8dast klobuk bele barve._NEWLINE_Klobuk ostane zvonaste oblike tudi pri odraslih primerkih. Na\xc2\xa0\xc2\xbbtemenu\xc2\xab\xc2\xa0je v\xc4\x8dasih rjavkaste, po navadi pa bele barve. V povpre\xc4\x8dju ima ta mu\xc5\xa1nica premer klobuka okoli 8 cm, ko\xc5\xbeica, ki ga prekriva pa je svilnatega videza. Spodnja stran klobuka je sestavljena iz trosovnice, v kateri so gosti, beli in puhasti listi\xc4\x8di, ki se jih po navadi dr\xc5\xbei ostanek ovojnice. Trosi so bele barve in okrogli._NEWLINE_Bet je visok od 8 do 15 cm, raven, valjast, proti vrhu za\xc5\xa1iljen na dnu pa gomoljasto odebeljen in obdan z ostankom ovojnice. Zastiralce se nahaja v isti vi\xc5\xa1ini kot rob klobuka. Pod njim je bet kosmat, nad njim pa gladek. Barva beta, ki je pri mladih gobah poln, pri starih pa votel, je vedno bela.\n_START_SECTION_\nRaz\xc5\xa1irjenost\n_START_PARAGRAPH_\nKoni\xc4\x8dasta mu\xc5\xa1nica raste na kislih tleh, po navadi v gozdovih, kjer prevladujejo iglavci. Najdemo jo od zgodnje pomladi do pozne jeseni v vla\xc5\xbenih gozdovih._NEWLINE_Meso gobe je bele barve z vonjem po surovem krompirju, vsebuje pa smrtno nevarne alkaloide. Pri nabiranju podobnih u\xc5\xbeitnih gob je zato potrebna skrajna previdnost!'